LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL SVEIKATOS PRIEŽIŪROS SPECIALISTŲ, VETERINARIJOS GYDYTOJŲ IR PSICHOLOGŲ KOMPETENCIJŲ, REIKALINGŲ TEIKIANT SVEIKATOS PRIEŽIŪROS PASLAUGAS MOBILIZACIJOS AR KARO ATVEJU, SĄRAŠO PATVIRTINIMO

2024 m. gruodžio 10 d. Nr. V-1277

Vilnius

Atsižvelgdamas į Lietuvos Respublikos mobilizacijos ir priimančiosios šalies paramos įstatymo 5 straipsnio 3 ir 5 punktus ir siekdamas tinkamai įgyvendinti Lietuvos Respublikos krizių valdymo ir civilinės saugos įstatymo 11 straipsnio 3 dalies 1 punktą ir Valstybinių mobilizacinių užduočių valstybės ir savivaldybių institucijoms ir įstaigoms sąrašo, patvirtinto Lietuvos Respublikos Vyriausybės 2022 m. sausio 5 d. nutarimu Nr. 23 „Dėl Lietuvos Respublikos mobilizacijos ir priimančiosios šalies paramos įstatymo įgyvendinimo“, 4.1.1 ir 4.1.3 papunkčius bei užtikrinti Lietuvos nacionalinės sveikatos sistemos subjektų ir kitų ūkio subjektų, kurie savo kompetencijomis gali prisidėti prie sveikatos priežiūros paslaugų teikimo esant mobilizacijai ir karo grėsmei, pasirengimą:

1. T v i r t i n u Sveikatos priežiūros specialistų, veterinarijos gydytojų ir psichologų kompetencijų, reikalingų teikiant sveikatos priežiūros paslaugas mobilizacijos ar karo atveju, sąrašą (pridedama).

2. R e k o m e n d u o j u:

2.1. Lietuvos Respublikos švietimo, mokslo ir sporto ministerijai į šiame įsakyme nurodytų specialistų studijų krypčių aprašus, paramedikų profesinį standartą įtraukti šiuo įsakymu patvirtintame Sveikatos priežiūros specialistų, veterinarijos gydytojų ir psichologų kompetencijų, reikalingų teikiant sveikatos priežiūros paslaugas mobilizacijos ar karo atveju, sąraše (toliau – Sąrašas) nurodytas kompetencijas;

2.2. švietimo teikėjams, rengiantiems sveikatos priežiūros specialistus, veterinarijos gydytojus ir psichologus ir (ar) tobulinantiems jų profesinę kvalifikaciją, į sveikatos priežiūros specialistų, veterinarijos gydytojų ir psichologų studijų programas ar studijų modulius (dalykus), profesinio mokymo ir profesinės kvalifikacijos tobulinimo programas įtraukti Sąraše nurodytoms kompetencijoms įgyti skirtus mokymus, numatant, kad praktiniai užsiėmimai atitinkama Sąraše nurodyta tema sudarytų ne mažiau kaip 70 procentų jai skirto mokymų laiko, taip pat periodiškai atnaujinti šių mokymų programas;

2.3. sveikatos priežiūros, veterinarijos gydytojų ir psichologų profesinę kvalifikaciją tobulinantiems švietimo tiekėjams organizuoti Sąraše nurodytų profesinių kvalifikacijų sveiktos priežiūros specialistų, veterinarijos gydytojų ir psichologų profesinės kvalifikacijos tobulinimą pagal Sąraše nurodytas temas.

3. P a v e d u Valstybinei akreditavimo sveikatos priežiūros veiklai tarnybai prie Sveikatos apsaugos ministerijos užtikrinti, kad į 2025 m. ir vėlesnių metų medicinos normų rengimo planuose numatytas medicinos normas būtų įtrauktos Sąraše atitinkamos profesinės kvalifikacijos sveikatos priežiūros specialistams numatytos kompetencijos, kurias naudoti būtų leidžiama tik teikiant sveikatos priežiūros paslaugas mobilizacijos ar karo padėties atveju.

Laikinai einantis sveikatos apsaugos ministro pareigas Aurimas Pečkauskas

PATVIRTINTA

Lietuvos Respublikos sveikatos apsaugos

ministro 2024 m. gruodžio 10 d.

įsakymu Nr. V-1277

SVEIKATOS PRIEŽIŪROS SPECIALISTŲ, VETERINARIJOS GYDYTOJŲ IR PSICHOLOGŲ KOMPETENCIJŲ, REIKALINGŲ TEIKIANT SVEIKATOS PRIEŽIŪROS PASLAUGAS MOBILIZACIJOS AR KARO ATVEJU, SĄRAŠAS

Specialistai, kurie turėtų įgyti kompetencijas, reikalingas teikiant sveikatos priežiūros paslaugas mobilizacijos ar karo atveju, ir jų įgijimo laikas	Kompetencijos, reikalingos teikiant sveikatos priežiūros paslaugas mobilizacijos ar karo atveju
1. Medicinos gydytojai, veterinarijos gydytojai vientisųjų studijų, skubiosios medicinos pagalbos paramedikai pirmosios pakopos studijų, paramedikai profesinio mokymo metu	1.1. Pirmoji pagalba / Pagrindinis gyvybės palaikymas (angl. Basic Life Support): 1.1.1. Situacijos vertinimas ir saugumo užtikrinimas 1.1.2. Kvėpavimo takų praeinamumo užtikrinimas 1.1.3. Kvėpavimo vertinimas ir palaikymas 1.1.4. Kraujotakos palaikymas 1.1.5. Automatinio išorinio defibriliatoriaus naudojimas 1.1.6. Komunikacija ir komandinis darbas 1.1.7. Krizinės situacijos valdymas 1.2. Pagalba sužeistiesiems taktinėje aplinkoje (angl. Tactical Combat Casualty Care): 1.2.1. Pagalbos teikimas kovinių sužalojimų atvejais 1.2.2. Medicinos pagalba kovinėse sąlygose (šaudymas / grėsmės) 1.2.3. Taktinė pagalba lauke (TFC) 1.2.4. Taktinė medicininė evakuacija (TACEVAC) 1.2.5. Nukentėjusiųjų būklės vertinimas: 1.2.5.1. Greitasis gyvybei grėsmę keliančios būklės įvertinimas 1.2.5.2. Pradinis gyvybei grėsmę keliančios būklės įvertinimas 1.2.5.3. Sužeidimų įvertinimas 1.2.5.4. Greitas nukentėjusiųjų rūšiavimas 1.2.6. Masyvus išorinis kraujavimas: 1.2.6.1. Gyvybei pavojingo išorinio kraujavimo atpažinimas 1.2.6.2. Masyvaus išorinio kraujavimo kontrolė 1.2.6.3. Turniketo naudojimas 1.2.6.4. Hemostatinių tvarsčių naudojimas 1.2.6.5. Žaizdų tamponavimas hemostaziniu tvarsčiu 1.2.6.6. Tiesioginio spaudimo kraujavimui stabdyti taikymas 1.2.6.7. Spaudžiamojo tvarsčio uždėjimas ant hemostazinio tvarsčio 1.2.6.8. Spaudžiamojo prietaiso / turniketo naudojimas 1.2.6.9. Xstat injektoriaus taikymas kraujavimui stabdyti 1.2.7. Kvėpavimo takai: 1.2.7.1. Kvėpavimo takų įvertinimas ir atvirų kvėpavimo takų palaikymas 1.2.7.2. Padėties suteikimas – sėdomis / pasvyrant į priekį 1.2.7.3. Žandikaulio pakėlimo ir išstūmimo manevras 1.2.7.4. Stabili šoninė padėtis 1.2.7.5. Ventiliacija skirtingomis priemonėmis 1.2.7.6. Nosies ir gerklės vamzdelio įvedimas 1.2.7.7. Laringinės kaukės įvedimas 1.2.7.8. Atsiurbimas iš kvėpavimo takų 1.2.7.9. Chirurginė krikotiroidotomija 1.2.7.10 Kapnografija vamzdelio padėčiai patikrinti 1.2.8. Kvėpavimas: 1.2.8.1. Kvėpavimo įvertinimas 1.2.8.2. Pagalbos teikimas esant kvėpavimo funkcijos sutrikimams 1.2.8.3. Ventilinio pneumotorakso gydymas / okliuzinis tvarstis 1.2.8.4. Adatinė torakostomija 1.2.8.5. Deguonies skyrimas 1.2.8.6. Dirbtinė plaučių ventiliacija 1.2.8.7. Paprasta torakostomija (piršto pagalba), torakostomija (krūtinės ląstos vamzdelis) 1.2.8.8. Endotrachėjinė intubacija 1.2.9. Kraujotaka – kraujavimo stabdymas: 1.2.9.1. Kraujotakos vertinimas ir kraujavimo stabdymas 1.2.9.2. Dubens kompresinio įtaiso taikymas 1.2.9.3. Uždėto turniketo įvertinimas ir (arba) keitimas 1.2.9.4. Turniketo keitimas kitomis hemostazės priemonėmis 1.2.10. Kraujotaka – kaniulės ir šoko gydymas: 1.2.10.1. Hemoraginio šoko įvertinimas 1.2.10.2. Hemoraginio šoko gydymas 1.2.10.3. Kaniulės įvedimas ir užpildymas fiziologiniu tirpalu 1.2.10.4. Intraosalinė punkcija 1.2.10.5. Skysčių pašildymas 1.2.10.6. Šaltai laikomo O tipo mažo titro kraujo skyrimas 1.2.10.7. O tipo šviežio pilno kraujo skyrimas 1.2.10.8. Plazmos (džiovintos, skystos ir atšildytos) skyrimas 1.2.10.9. O tipo eritrocitų masės skyrimas 1.2.10.10. Ringerio tirpalo skyrimas 1.2.11. Galvos / smegenų traumos: 1.2.11.1. Nukentėjusiojo, patyrusio galvos traumą, atpažinimas 1.2.11.2. Galvos traumos vertinimas ir pagalbos teikimas 1.2.11.3. Psichikos būklės vertinimas ir dokumentavimas naudojant AVPU (angl. „Alert, Voice, Pain, Unresponsive“) skalę 1.2.12. Hipotermijos prevencija – nukentėjusiųjų šildymo prietaisų naudojimas hipotermijai išvengti 1.2.13. Kiauriniai akių sužalojimai: 1.2.13.1. Akių traumos vertinimas ir pagalbos teikimas 1.2.13.2. Regėjimo aštrumo testas lauke 1.2.13.3. Kieto akies skydelio panaudojimas 1.2.14. Stebėjimas: 1.2.14.1. Pagrindinių gyvybinių požymių vertinimas (pulsas / kvėpavimo dažnis) 1.2.14.2. Pulso oksimetrijos stebėjimas 1.2.14.3. Kapnografijos stebėjimas 1.2.14.4. Elektroninis gyvybinių funkcijų stebėjimas 1.2.14.5. Laktatų monitoravimas pagalbos teikimo vietoje 1.2.14.6. Foley kateterizacija 1.2.14.7. Šlapimo išsiskyrimo stebėjimas ir dokumentavimas 1.2.15. Vaistai ir jų skyrimas: 1.2.15.1. Analgetikai 1.2.15.2. Antibiotikai 1.2.15.3. Vaistų skyrimas pro burną 1.2.15.4. Vaistų skyrimas per gleivines 1.2.15.5. Intranazalinių vaistų skyrimas 1.2.15.6. Intraveninių vaistų skyrimas 1.2.15.7. Intramuskulinių vaistų skyrimas 1.2.15.8. Traneksamo rūgšties (TXA) vartojimas 1.2.15.9. Paracetamolio vartojimas 1.2.15.10. Meloksikamo vartojimas 1.2.15.11. Moksifloksacino vartojimas 1.2.15.12. Fentanilio citrato vartojimas 1.2.15.13. Ketamino vartojimas 1.2.15.14. Ondansetrono vartojimas 1.2.15.15. Ertapenemas 1.2.15.16. Morfino vartojimas 1.2.15.17. Nalaksono vartojimas 1.2.15.18. 3 arba 5 % hipertoninio fiziologinio tirpalo vartojimas 1.2.15.19. Lidokaino skyrimas (vietinė anestezija) 1.2.16. Nudegimai: 1.2.16.1. Nudegimų vertinimas ir pagalbos teikimas 1.2.16.2. Nudegiminio pažeidimo sustabdymas 1.2.16.3. Tvarsčių naudojimas nudegimams 1.2.16.4. Infuzoterapija nudegimų atvejais 1.2.17. Lūžiai: 1.2.17.1. Lūžių įvertinimas 1.2.17.2. Galūnės lūžio įtvaras 1.2.17.3. Galūnės lūžio trakcinis įtvaras 1.2.18. Žaizdų priežiūra: 1.2.18.1. Žaizdų vertinimas ir pagalbos teikimas 1.2.18.2. Bigės žaizdos tvarstis 1.2.19. Komunikacija: 1.2.19.1. Bendravimas 1.2.19.2. Bendravimas su sąmoningu nukentėjusiuoju ir jo nuraminimas 1.2.19.3. Pranešimas apie nukentėjusįjį vadovybei 1.2.19.4. Evakuacijos prašymo parengimas ir atlikimas 1.2.20. Dokumentacija: 1.2.20.1. Nukentėjusiųjų priežiūros dokumentavimas kortelėje 1.2.20.2. Nukentėjusiųjų priežiūros dokumentų po kovos veiksmų ir duomenų perdavimas į civilinę sistemą 1.2.21. Evakuacija: 1.2.21.1. Nukentėjusiųjų vilkimo ir nešimo būdai 1.2.21.2. Nukentėjusiųjų ištraukimas iš transporto priemonės / orlaivio / vandens transporto priemonės 1.2.21.3. Nukentėjusiojo paruošimas evakuacijai 1.3. Sveikatos priežiūros valdymas ekstremalių situacijų atveju (angl. Major Incident Medical Management and Medical Support): 1.3.1. Vadovavimas ir kontrolė – aiškios lyderystės, vaidmenų ir atsakomybių tarp komandų nustatymas, užtikrinant veiksmingą įvykio valdymą 1.3.2. Saugumas – aplinkos, visuomenės, pagalbos teikėjų ir nukentėjusiųjų saugumo užtikrinimas, įskaitant nuolatinių rizikų įvertinimą ir šių rizikų mažinimo priemonių įgyvendinimą 1.3.3. Komunikacija: 1.3.3.1. Veiksminga komunikacija tarp skirtingų įstaigų ir komandų. 1.3.3.2. Bendrų terminų ir komunikacijos protokolų naudojimas. 1.3.3.3. METHANE pranešimas. 1.3.3.4. Radijo komunikacija. 1.3.3.5. NATO fonetinė abėcėlė. 1.3.4. Situacijos įvertinimas – greitas, bet išsamus įvykio vietoje įvertinimas, kad būtų suprastas incidento mastas, pavojų pobūdis ir aukų skaičius bei sunkumas 1.3.5. Rūšiavimas – pagalbos skubumo nukentėjusiesiems nustatymas. 1.3.6. Gydymas – medicininės pagalbos teikimas vietoje nuo pirmosios pagalbos iki pažangaus gyvybės palaikymo ir stabilizavimo prieš transportavimą. 1.3.7. Transportavimas – koordinuotas ir prioretizuotas nukentėjusiųjų evakavimas į asmens sveikatos priežiūros įstaigas 1.3.8. Integracija – efektyvus darbas su kitomis įstaigomis ir organizacijomis, įskaitant ugniagesius, policiją, kariuomenę ir savanorių organizacijas. 1.3.9. Atstatymas. 1.3.10.Cheminiai, biologiniai, radiologiniai ir branduoliniai (toliau – CBRN) ir kiti pavojai. 1.4. Sveikatos priežiūros valdymas stacionarinėje asmens sveikatos priežiūros įstaigoje ekstremalių situacijų atveju (angl. Hospital Major Incident Medical Management and Medical Support) 1.4.1. Vadovavimas ir koordinacija tarp personalo ir skyrių nelaimės metu. 1.4.2. Gebėjimų ir pagalbos apimties įvertinimas staiga padidėjus pacientų skaičiui, įskaitant lovų prieinamumą, personalo išteklius ir medicinos priemones. 1.4.3. Veiksmingų komunikacijos kanalų nustatymas užtikrinant, kad visi padaliniai būtų informuoti ir koordinuotų veiksmus savo atsakomybės ribose. 1.4.4. Išorinė komunikacija – koordinavimas su išorės įstaigomis, pvz., Greitosios medicinos pagalbos tarnyba ir kitomis procese dalyvaujančiomis įstaigomis, , siekiant valdyti pacientų srautą ir dalintis kritine informacija. 1.4.5. Rūšiavimas, prioretizuojant pacientų priežiūrą pagal pagalbos būtinybę, sužalojimų sunkumą, prieinamus išteklius. 1.4.6. Pacientų srauto nuo priėmimo iki išrašymo arba perkėlimo valdymas, užtikrinant, kad visi pacientai gautų laiku ir tinkamą priežiūrą. 1.4.7. Žmogiškųjų ir materialinių išteklių efektyvus paskirstymas, atsižvelgiant į kintančius poreikius, užtikrinant, kad kritinės atsargos ir personalas būtų prieinami ten, kur jų labiausiai reikia. 1.4.8. Ekstremaliųjų situacijų valdymo plano, kuriame nurodyti konkretūs vaidmenys, atsakomybės ir procedūros, reaguojant į nelaimes, supratimas ir aktyvavimas. 1.4.9. Nelaimių psichologinio poveikio personalui ir pacientams atpažinimas bei sprendimas, įskaitant psichologinės pagalbos ir konsultacijų teikimą. 1.4.10. Įprastos veiklos atstatymas, įskaitant aptarimus, atsargų papildymą ir pagalbą dalyviams. 1.4.11. CBRN ir kiti pavojai. 1.5. Ikistacionarinė pagalba traumos atveju (angl. Prehospital Trauma Life Support): 1.5.1. Principai 1.5.2. Ikistacionarinė pagalba šoko atveju 1.5.3. Įvykio vietos valdymas 1.5.4. Pacientų įvertinimas ir valdymas 1.5.5. Kvėpavimo takai ir ventiliacija 1.5.6. Ikistacionarinė pagalba: 1.5.6.1. Galvos traumos 1.5.6.2. Stuburo traumos 1.5.6.3. Krūtinės ląstos trauma 1.5.6.4. Pilvo trauma 1.5.6.5. Skeleto-raumenų traumos 1.5.6.6. Nudegimų traumos 1.5.6.7. Vaikų traumos 1.5.6.8. Vyresnio amžiaus žmonių traumos 1.5.6.9. Sužalojimų prevencija 1.5.6.10. Ekstremalių situacijų valdymas 1.5.6.11. Sprogimai ir masinio naikinimo ginklai 1.5.6.12. Aplinkos traumos 1.5.6.13. Pagalba ištikus traumai nutolusiose vietovėse 1.5.6.14. Civilinė taktinė skubi medicinos pagalba 1.6. Pagalba CBRN incidentų atvejais: 1.6.1. CBRN grėsmių identifikavimas ir valdymas 1.6.2. Asmens apsaugos priemonių naudojimas 1.6.3. Dekontaminacija 1.6.4. Medicinos pagalba nuo CBRN nukentėjusiems asmenims 1.6.5. Kovinės nuodingos medžiagos, priešnuodžiai, medicinos pagalba 1.6.6. CBRN incidentų valdymo sistemų supratimas, bendravimas ir koordinavimas tarp avarijų likvidavimo komandų ir institucijų. 1.7. Psichologinės pagalbos kompetencijos: 1.7.1. Pirmosios psichologinės pagalbos teikimas nelaimių atveju 1.7.2. Blogos žinios pranešimas 1.7.3. Aktyvus klausymas 1.7.4. Grėsmingų psichologinių simptomų atpažinimas 1.7.5. Potrauminio streso sindromo simptomų atpažinimas 1.7.6. Palaikymas krizinėse situacijose ir nukreipimas tolimesnei pagalbai 1.7.7.Veiksmai esant neramiam, sujaudintam ar agresyviam pacientui 1.7.8. Konfliktų sprendimo principų taikymas bendraujant su neramiais pacientais ar jų artimaisiais 1.7.9. Sveikatos priežiūros specialistų, dirbančių skubios pagalbos srityje, psichologiniai rizikos faktoriai, jų įtaka asmeninei sveikatai bei medicininės pagalbos teikimo kokybei 1.7.10. Savižudiškų ketinimų atpažinimas, savižudybės rizikos vertinimas ir pirmoji pagalba 1.8. Ilgalaikė pagalba (angl. Prolonged Casualty Care): 1.8.1. Gebėjimas atlikti išsamų pirminį įvertinimą ir stabilizuoti paciento būklę naudojant ribotus išteklius. 1.8.2. Įgūdžiai, padedantys užtikrinti kvėpavimo takų pralaidumą sudėtingomis lauko sąlygomis, kai pažangi pagalba gali būti teikiama pavėluotai. 1.8.3. Įgūdžiai valdyti skausmą ir sedaciją ilgesnį laiką, turint ribotas vaistų atsargas. 1.8.4. Žaizdų priežiūros įgūdžiai, įskaitant perrišimą, infekcijos rizikos valdymą ir veiksmingą antibiotikų vartojimą. 1.8.5. Gebėjimas suteikti pagalbą lūžių ir kitų ortopedinių sužalojimų atvejais, naudojant įtvarus, gipsavimą ir traukimą. 1.8.6. Pagalbos teikimo įgūdžiai, esant galvos, krūtinės ląstos ir pilvo sužalojimams. 1.8.7. Supratimas, kaip palaikyti paciento mitybą ir hidrataciją, turint ribotus išteklius. 1.8.8. Nuolatinės stebėsenos ir pakartotinio vertinimo gebėjimai, kad būtų galima koreguoti priežiūros planus, kai paciento būklė laikui bėgant keičiasi. 1.8.9. Gebėjimas efektyviai naudotis telemedicinos ištekliais konsultuojantis su ekspertais arba gauti papildomų rekomendacijų, kai jos yra prieinamos. 1.8.10. Pirmosios psichologinės pagalbos teikimas ir nuolatinė parama, siekiant palaikyti pacientų ir slaugytojų psichikos sveikatą.
2. Slaugytojai, akušeriai pirmosios ir antrosios pakopų studijų metu	2.1. Sveikatos priežiūros specialistų, veterinarijos gydytojų ir psichologų kompetencijų, reikalingų teikiant sveikatos priežiūros paslaugas mobilizacijos ar karo atveju, sąrašo (toliau – Sąrašas) 1.1-1.8 papunkčiuose nurodytos kompetencijos 2.2. Transfuzija: 2.2.1. Greitas gyvybei pavojingo hemoraginio šoko atpažinimas 2.2.2. Diagnostika (tarptautinis normalizuotas santykis (INR), laktato lygio stebėjimas). 2.2.3. Hipotermijos prevencija 2.2.4. Kraujavimo kontrolė naudojant mechanines hemostatines priemones: 2.2.5. Turniketai/jungiamieji turniketai 2.2.6. Spaudžiami tvarsčiai, tvarsčiai su trombinu ir fibrinu 2.2.7. Hemostatinis gaivinimas 2.2.8. Pilnas kraujas (toliau – PK) 2.2.9. Žemo titro O grupės pilnas kraujas 2.2.10. Šaltai laikytas žemo titro O grupės pilnas kraujas 2.2.11. O grupės pilnas kraujas (netitruotas) 2.2.12. Komponentinė terapija su plazma (džiovinta, skysta arba atšildyta), raudonaisiais kraujo kūneliais ir trombocitais 2.2.13. Hipokalcemijos prevencija / kalcio papildymas 2.2.14. Profilaktinis kalcio vartojimas ar PK vienetų perpylimas užsitęsus paciento medicininei evakuacijai 2.2.15. Kristaloidinio gaivinimo trūkumai 2.2.16. Traneksamo rūgšties vartojimas 2.2.17. Šaldytos džiovintos plazmos šaltinio naudojimas
3. Visuomenės sveikatos priežiūros specialistai, psichologai pirmosios pakopos studijų, gydytojai odontologai, vientisųjų studijų metu	3.1. Sąrašo 1.1 papunktyje nurodytos kompetencijos 3.2. Sąrašo 1.2.1-1.2.4, 1.2.5.1, 1.2.6.1.-1.2.6.7, 1.2.7.1-1.2.7.6, 1.2.8.1, 1.2.12.1, 1.2.14.1, 1.2.16.1-1.2.16.3, 1.2.17.1, 1.2.19.1-1.2.19.3, 1.2.20.1 papunkčiuose nurodytos kompetencijos 3.3. Sąrašo 1.3.1- 1.3.5, 1.3.8-1.3.10 papunkčiuose nurodytos kompetencijos 3.4. Sąrašo 1.6.1-1.6.3 papunkčiuose nurodytos kompetencijos 3.5. Sąrašo 1.7.1-1.7.10, 1.7.12 papunkčiuose nurodytos kompetencijos 3.6. Pirmosios medicinos pagalbos teikimas vietoje prieš paciento transportavimą.
4. Šeimos gydytojai, gydytojai specialistai medicinos rezidentūros studijų, išskyrus nurodytos Sąrašo 6 ir 8 punkte, metu	4.1. Sąrašo 1.1 papunktyje nurodytos kompetencijos 4.2. Sąrašo 1.2 papunktyje nurodytos kompetencijos 4.3. Sąrašo 1.3 papunktyje nurodytos kompetencijos 4.4. Sąrašo 1.6 papunktyje nurodytos kompetencijos 4.5. Sąrašo 1.7 papunktyje nurodytos kompetencijos 4.6. Sąrašo 1.8 papunktyje nurodytos kompetencijos 4.7. Specializuota reanimacinė pagalba (angl. Advanced Life Support / Advanced Cardiac Life Support): 4.7.1. Ūminio koronarinio sindromo ir insulto atpažinimas bei ankstyva jų gydymo pradžia. 4.7.2. Gyvybei pavojingų aritmijų atpažinimas ir gydymas. 4.7.3. Efektyvus kvėpavimo valdymas. 4.7.4. Pažangių kvėpavimo takų valdymo metodų naudojimas. 4.7.5. Vaistų, skirtų gaivinimui, supratimas ir taikymas 4.7.6. Efektyvus vadovavimas gaivinimo komandai ir veiksmingas dalyvavimas joje. 4.8. Pažangi pagalba traumos atveju (angl. Advanced Trauma Life Support): 4.8.1. Standartizuotas požiūris į traumos paciento priežiūrą per „auksinę valandą” 4.8.2 Pirminis ir antrinis trauminio paciento ištyrimas 4.8.3. Traumos gydymo prioritetų nustatymas 4.8.4. Būklės stabilizavimas, kvėpavimo takų ir kvėpavimo valdymas 4.8.5. Šoko gydymas. 4.8.6. Pilvo trauma. 4.8.7. Krūtinės trauma. 4.8.8. Galvos ir kaklo trauma. 4.8.9. Stuburo trauma. 4.8.10. Galūnių trauma. 4.8.11. Masiniai sužalojimai. 4.8.12. Nudegimai ir nušalimai. 4.8.13. Pediatriniai / geriatriniai pacientai, nėščiosios. 4.8.14. Parengimas transportavimui į galutinės pagalbos vietą. 4.8.15. FAST protokolas.
5. Visuomenės sveikatos priežiūros specialistai antrosios pakopos studijų, gydytojai odontologai specialistai odontologijos rezidentūros studijų metu	5.1. Sąrašo 1.1. papunktyje nurodytos kompetencijos 5.2. Sąrašo 1.2.1-1.2.4, 1.2.5, 1.2.6.1-1.2.6.7, 1.2.7.1-1.2.7.6, 1.2.8.1, 1.2.12, 1.2.14.1, 1.2.16.1-1.2.16.3, 1.2.17.1, 1.2.19.1-1.2.19.3, 1.2.20.1 papunkčiuose nurodytos kompetencijos 5.3. Sąrašo 1.3.1-1.3.5, 1.3.8-1.3.10 papunkčiuose nurodytos kompetencijos 5.4. Sąrašo 1.6.1-1.6.3 papunkčiuose nurodytos kompetencijos 5.5. Sąrašo 1.7.1-1.7.8, 1.7.10 papunkčiuose nurodytos kompetencijos 5.6. Sąrašo 3.6. papunktyje nurodytos kompetencijos
6. Chirurginio profilio gydytojai specialistai, skubiosios medicinos gydytojai, gydytojai anesteziologai reanimatologai, gydytojai ortopedai traumatologai, klinikinės toksikologijos gydytojai medicinos rezidentūros studijų ir veterinarijos gydytojai veterinarinės medicinos rezidentūros studijų metu	6.1. Sąrašo 1.1 papunktyje nurodytos kompetencijos 6.2. Sąrašo 1.2 papunktyje nurodytos kompetencijos 6.3. Sąrašo 1.3 papunktyje nurodytos kompetencijos 6.4. Sąrašo 1.6 papunktyje nurodytos kompetencijos 6.5. Sąrašo 1.7 papunktyje nurodytos kompetencijos 6.6. Sąrašo 1.8 papunktyje nurodytos kompetencijos 6.7. Sąrašo 3.6 papunktyje nurodytos kompetencijos 6.8. Sąrašo 4.7 papunktyje nurodytos kompetencijos (šis papunktis netaikomas veterinarijos gydytojams) 6.9. Sąrašo 4.8 papunktyje nurodytos kompetencijos 6.10. Jungiamojo įtaiso / turniketo uždėjimas (angl. Junctional Device / Tourniquet Application) 6.11. Kvėpavimo funkcijos sutrikimų gydymas 6.12. Galvos traumos vertinimas ir gydymas 6.13. Sąmonės būklės vertinimas ir dokumentavimas naudojant AVPU (angl. „Alert, Voice, Pain, Unresponsive“) skalę 6.14. Hipotermijos prevencija 6.15. Specializuotos chirurginės pagalbos traumos atveju (angl. Definite Surgical Trauma Care) kompetencijos (šis papunktis netaikomas veterinarijos gydytojams): 6.15.1. Strateginis mąstymas ir sprendimų priėmimas 6.15.2. Pažeidimų kontrolė traumos atveju 6.15.3. Buki ir kiauriniai krūtinės ląstos sužalojimai 6.15.4. Durtiniai kaklo sužalojimai 6.15.5. Pilvo sužalojimai 6.15.6. Dubens kaulų lūžiai 6.15.7. Kraujagyslių sužalojimai 6.15.8. Galvos sužalojimai 6.15.9. Operaciniai metodai ir chirurgijos technikos 6.15.10. Torakotomija ir sternotomija 6.16. Pažangios chirurginės pagalbos traumos atveju (angl. Advanced Surgical Skills for Exposure in Trauma) kompetencijos – sužaloto paciento gyvybės ar galūnių išsaugojimas tolimesniame gydymo etape: kaklo, krūtinės, pilvo ir dubens, galūnių, viršutinių ir apatinių galūnių operacinė anatomija ir techniniai įgūdžiai
7. Teismo medicinos gydytojai medicinos rezidentūros metu	7.1. Sąrašo 1.6 papunktyje nurodytos kompetencijos
8. Vaikų intensyviosios terapijos gydytojai, gydytojai anesteziologai reanimatologai medicinos rezidentūros metu, anestezijos ir intensyvios terapijos slaugytojai neformaliojo švietimo metu	8.1. Sąrašo 1.1. papunktyje nurodytos kompetencijos 8.2. Sąrašo 1.2 papunktyje nurodytos kompetencijos 8.3. Sąrašo 1.3.1-1.3.5, 1.3.8-1.3.10 papunkčiuose nurodytos kompetencijos 8.4. Sąrašo 1.6 papunktyje nurodytos kompetencijos 8.5. Sąrašo 1.7 papunktyje nurodytos kompetencijos 8.6. Sąrašo 1.8 papunktyje nurodytos kompetencijos 8.7. Sąrašo 3.6 papunktyje nurodytos kompetencijos 8.8. Sąrašo 4.7 papunktyje nurodytos kompetencijos (punktas netaikomas veterinarijos gydytojams) 8.9. Sąrašo 4.8 papunktyje nurodytos kompetencijos 8.10. Sąrašo 6.10 - 6.14 papunkčiuose nurodytos kompetencijos 8.11. Sąrašo 6.15 papunktyje nurodytos kompetencijos 8.12. Sąrašo 6.16 papunktyje nurodytos kompetencijos 8.13. Specializuotos anesteziologinės pagalbos traumos atveju (angl. Definite Anestesia Trauma Care) kompetencijos 8.13.1. Strateginis mąstymas ir sprendimų priėmimas, valdant sunkiai sužeistus pacientus, daugiausia dėmesio skiriant pacientų priežiūros koordinavimui ir vykdymui nuo skubios pagalbos skyriaus iki operacinės ir (arba) intensyviosios terapijos. 8.13.2. Kritinių sprendimų priėmimas sudėtingais atvejais, įskaitant chirurgijos ir anestezijos perspektyvų integravimą, siekiant užtikrinti visapusišką pagalbą sunkios traumos atveju. 8.13.3. Sudėtingo gaivinimo valdymas. 8.13.4. Anestezijos valdymas sudėtingais atvejais (kontroliuojant kraujavimą ir gydant didelius krūtinės ląstos, pilvo ir širdies sužalojimus). 8.13.5. Sudėtingų traumų pacientų anestezija. 8.13.6. Veiksmai CICO („negaliu intubuoti, negaliu oksigenuoti”) ir kritinio / masyvaus kraujavimo atveju.
9. Chirurginio profilio gydytojai, gydytojai kardiologai, skubiosios medicinos gydytojai, gydytojai ortopedai traumatologai, gydytojai neurologai, vidaus ligų gydytojai, vaikų ligų profilio gydytojai, akušeriai, bendrosios praktikos slaugytojai, paramedikai, skubiosios medicinos pagalbos paramedikai, veterinarijos gydytojai kvalifikacijos tobulinimo metu	9.1. Sąrašo 1.1 papunktyje nurodytos kompetencijos 9.2. Sąrašo 1.2 papunktyje nurodytos kompetencijos 9.3. Sąrašo 1.6. papunktyje nurodytos kompetencijos 9.4. Sąrašo 1.7. papunktyje nurodytos kompetencijos 9.5. Sąrašo 1.8. papunktyje nurodytos kompetencijos 9.6. Sąrašo 4.7 papunktyje nurodytos kompetencijos 9.7. Sąrašo 4.8 papunktyje nurodytos kompetencijos 9.8. Sąrašo 6.15 papunktyje nurodytos kompetencijos 9.9. Sąrašo 6.16 papunktyje nurodytos kompetencijos 9.10. Laparotomija ir tamponavimas 9.11. Fasciotomija 9.12. Kraniotomija 9.13. Splenektomija ir splenorafija 9.14. Kepenų tamponavimas 9.15. Medialinė visceralinė rotacija 9.16. Dvylikapirštės žarnos ir kasos plastika 9.17. Kraujagyslių atstatymas 9.18. Širdies ir plaučių vientisumo atstatymas
10. Teismo medicinos gydytojai kvalifikacijos tobulinimo metu	10.6. Sąrašo 1.6 papunktyje nurodytos kompetencijos
11. Anestezijos ir intensyvios terapijos slaugytojai, vaikų intensyviosios terapijos gydytojai, gydytojai anesteziologai reanimatologai kvalifikacijos tobulinimo metu	11.1. Sąrašo 1.1 papunktyje nurodytos kompetencijos 11.2. Sąrašo 1.2 papunktyje nurodytos kompetencijos 11.3. Sąrašo 1.3 papunktyje nurodytos kompetencijos 11.4. Sąrašo 1.4 papunktyje nurodytos kompetencijos 11.5. Sąrašo 1.5 papunktyje nurodytos kompetencijos 11.6. Sąrašo 1.6 papunktyje nurodytos kompetencijos 11.7. Sąrašo 1.7 papunktyje nurodytos kompetencijos 11.8. Sąrašo 1.8 papunktyje nurodytos kompetencijos 11.9. Sąrašo 2.2 papunktyje nurodytos kompetencijos 11.10. Sąrašo 4.7 papunktyje nurodytos kompetencijos 11.11. Sąrašo 4.8 papunktyje nurodytos kompetencijos 11.12. Sąrašo 6.13 papunktyje nurodytos kompetencijos 11.13. Sąrašo 6.15 papunktyje nurodytos kompetencijos 11.14. Sąrašo 8.13 papunktyje nurodytos kompetencijos

_______________